San Andrés y Sauces

**San Andrés y Sauces** [sananDRES iSAŬzes] estas urboj kaj municipo en la nordoriento de la insulo La Palma apartenanta al la provinco Sankta Kruco de Tenerifo, en la regiono Kanarioj.

La loknomo *San Andrés y Sauces* rilatas al la ekzistado de du apartaj loĝlokoj, nome San Andrés (Sankta Andreo) kaj Sauces (Salikoj).

## Geografio 
eta|maldekstre|130ra|San Andrés y Sauces en la insulo La Palma.
San Andrés y Sauces estas en la nordoriento de la insulo La Palma kun ĉefurbo (Los Sauces) je 250 m.s.m. Temas pri municipo lima kun Barlovento (norde), El Paso (sudokcidente) kaj Puntallana (sude), dum oriente estas Atlantiko. La municipa teritorio estas montara areo el la marbordo ĝis altaj punktoj tra krutaj areoj trairataj de torentejoj. Estas multaj pejzaĝoj konstruitaj de la vulkana aktiveco kun torentejoj.

Ekde 2002, la tuta insulo estas Rezervejo de la Biosfero, estante la tria kanaria insulo al kiu Unesko agnoskas tiun protektadon.

La kanaria pino estas la vegetala simbolo de la insulo La Palma. La municipo elstaras pro arbaroj de laŭrisilvo, profundaj torentejoj, terasoj kaj plantejoj de bananoj.

## Historio 
En la areo estis loĝado de guanĉoj. Tion pruvas nombraj arkeologiaj restaĵoj.​ Ili loĝis ĉefe en la malaltaj areoj. Dumlonge estis kontaktoj inter navigistoj kaj lokanoj. Poste, en la teritorio loĝis kolonoj kun konkerintoj. Eŭropaj familioj setliĝis tie kaj dediĉis sin al brutobredado kaj al agrikulturo de cerealoj kaj vitejoj.

eta|maldekstre|230ra|La placo de San Andrés.
Dum ioma tempo estis du apartaj kernoj, nome San Andrés sur la marbordo kaj Los Sauces sur la mezaltejoj. Post la krizo de la sukerkano ekdekadencis ambaŭ lokoj, kaj tial finfine ili kuniĝis. Kiel trapasejo al la norda ŝoseo, Los Sauces kreskiĝis dum ĉe San Andrés la loĝantaro stagnis.

En 1768 oni konstituis la unuajn konsilantarojn en la insularo kadre de la reformoj de la reĝo Karolo la 3-a, kiu kreis la postenojn de la magistratanoj. En 1812 oni konstituis la municipojn per la kreado de municipoj laŭ la Konstitucio de Kadizo, kaj en 1836 ili definitive plifirmiĝis post la alternado inter registaroj de konstituciistoj kaj absolutistoj. En la insulo La Palma, oni konstituis dek unu municipojn jam antaŭe agnoskitaj de Kastilio, plus Santa Cruz de La Palma, kiuj havis magistratanojn jam ekde 1634.

Ekde la 1940-aj kaj 1950-aj jaroj ekis nova ekonomia florado pro prospero de agrikulturo. Ekde la 1960-aj jaroj okazis disvolvigo de turismo.

## Demografio 
Historie la loĝantaro regule kreskiĝis tre lante dum la 20-a jarcento el 3 600 loĝantoj ĝis 7 113 en 1960. Poste la loĝantaro stagnis kaj malaltiĝis al 4 000 loĝantoj.
eta|230ra|Los Sauces.
eta|230ra|San Andrés.

## Ekonomio kaj vidindaĵoj 
La ekonomio de la municipo estas bazata ĉefe sur la agrikulturo de bananoj kaj turismo, krom la kultivo de sukerkano kaj la rilata produktado de rumo marko *Aldea*. Alia duaranga produkto estas la dioskoreo, kultivata sur la deklivoj irigaciitaj de la torentejoj. La turisma disvolviĝo okazis je la fino de la 20-a jarcento.

Eblas montara piedirado, kultura turismo, mardistradoj kaj aliaj okupitecoj. Estas diversaj vidindaĵoj en la municipo, inter kiuj menciindas la torentejo kaj arbaroj Tilos, Los Nacientes de Marcos kaj Cordero, la muelejo El Regente, *El Charco Azul* (La Blua Flako, naturaj naĝejoj), la fiŝkaptista haveno Espíndola, la preĝejo Sankta Andreo, kaj la loĝlokoj, kie estas bonaj montraĵoj de tradicia arkitekturo.

## Bildaro 

Typical view Village La Palma.jpg|Tipa angulo de San Andrés.
Escudo papal San Andrés.jpg|Ornamita pordo.
La Palma - San Andres y Sauces - San Andres - Calle Iglesia + Calle Plaza + Iglesia de San Andres 01 ies.jpg|Preĝejo de Sankta Andreo Apostolo.
Casa Pinto.jpg|Domo Pinto.
Casa Álvarez de Silva.jpg|Domo Álvarez de Silva.
Zaguán San Andrés.jpg|Domporĉo ĉe San Andrés.
Casa González Coutinho.jpg|Domo González Coutinho.
Casa del Doctor Matías de Abreu.jpg|Domo de la Doktoro Matías de Abreu.
Ermita del Pilar San Andrés.jpg|Ermitejo de *Pilar San Andrés*.
Casa de los Marqueses de Guisla.jpg|Domo de la Markizoj de Guisla.
La Palma - San Andres y Sauces - San Andres - Calle San Sebastián - Iglesia San Sebastián 01 ies.jpg|Ermitejo de Sankta Sebastiano.
Retablo de la Ermita de San Sebastián San Andrés.jpg|Retablo de la Ermitejo de Sankta Sebastiano, San Andrés.
Cementerio San Andrés.jpg|Tombejo, San Andrés.
El Calvario de San Andrés.jpg|Kalvario, San Andrés.
La Palma - San Andres y Sauces - San Andres - Paseo Marítimo Charco Azul 01 ies.jpg|Kalkoforno, San Andrés.
Los Tilos Arch.jpg|Viadukto Los Tilos.
Charco Azul Piscinas (5495104970).jpg|*Charco Azul*.
RK1202 1020499 Charco Azul.jpg|*Charco Azul*.

## Referencoj 
## Literaturo 
* VVAA (1985). *Geografía de Canarias*. Editorial Interinsular Canaria. ISBN 84-85543-66-1.

## Vidu ankaŭ 
* Municipoj de provinco Sankta Kruco de Tenerifo

## Eksteraj ligiloj 
* 
* *Asociación para el Desarrollo Rural de la Isla de La Palma*.
* *Asociación de Comerciantes y Empresarios de San Andrés y Sauces*, La Palma 

* 

Kategorio:Municipoj de La Palma